Document ID: 32006D0128

KOMISIJOS SPRENDIMAS
2006 m. vasario 3 d.
iš dalies keičiantis Europos Parlamento ir Tarybos direktyvą 2001/109/EB bei Komisijos sprendimą 2002/38/EB dėl tam tikrų rūšių vaismedžių sodinių statistinių tyrimų vykdymo
(pranešta dokumentu Nr. C(2005) 5963)
(2006/128/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gruodžio 19 d. Europos Parlamento ir Tarybos direktyvą 2001/109/EB dėl statistinių tyrimų, kuriuos turi atlikti valstybės narės tam tikrų rūšių vaismedžių sodinių galimam derlingumui nustatyti (1), ypač į jos 1 straipsnio 2 dalies trečiąją pastraipą, 2 straipsnio 2 dalį ir 4 straipsnio 2 dalį,
kadangi:
(1)
Direktyva 2001/109/EB, nustatanti rūšių, kurių statistinius tyrimus turi atlikti valstybės narės, sąrašą yra įgyvendinama 2001 m. gruodžio 27 d. Komisijos sprendimu 2002/38/EB, išdėstančiu tyrimo parametrus ir nustatančiu simbolių sistemą bei pavyzdines duomenų, susijusių su tam tikrų vaismedžių rūšių sodinių tyrimais, transkribavimo į kompiuteriu apdorojamą informaciją taisykles (2). Minėtu sprendimu nustatomos ūkininkavimo plotų ribos, kurios turėtų būti nustatytos, bei atitinkami jų kodai, taip pat vaismedžių rūšys bei veislės.
(2)
Įstojus naujosioms valstybėms narėms, būtina pritaikyti atitinkamus Direktyvos 2001/109/EB ir Sprendimo 2002/38/EB priedus.
(3)
Todėl reikėtų atitinkamai iš dalies keisti Direktyvą 2001/109/EB ir Sprendimą 2002/38/EB.
(4)
Šiame sprendime numatytos priemonės atitinka Žemės ūkio statistikos nuolatinio komiteto, įsteigto Tarybos sprendimu 72/279/EEB (3), nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2001/109/EB priedas keičiamas šio sprendimo I priedo tekstu.
2 straipsnis
Sprendimo 2002/38/EB I ir III priedai iš dalies keičiami atitinkamai pagal šio sprendimo II ir III priedus.
3 straipsnis
Šis sprendimas yra skirtas valstybėms narėms.
Priimta Briuselyje, 2006 m. vasario 3 d.

Labels: 7
15
6